એક જાણીતા મંદીરમાં દર અઠવાડીયે, બે થી ત્રણ હજાર ભક્તો (!) આવતા, તે મંદીરે બે વખત ભોજન બંધ કરેલું ત્યારે માત્ર સો-સવાસો ભક્તો જ આવેલા. જે મંદીરમાં પ્રીતિભોજન કે મહાપ્રસાદની જાહેરાત ન હોય એવા ઉત્સવ વખતે માત્ર ૫૦ ભક્તો જ આવે છે અને આવી જાહેરાત થઈ હોય ત્યારે એક હજારથી વધુનું કીડીયારૂ ઉભરાતું જોવા મળે છે. ગયા અઠવાડીયે ત્રણ ત્રણ ઉત્સવો ઉજવ્યા મંદીરોએ. ચૈત્રી આઠમ, હનુમાન જયંતિ અને રામનવમી. હવનમાં ભાગ લેનારા દસ કે વીસ કપલ. અને મહાપ્રાસાદ ટાણે હ્જારથી વધારે. અને ભોજનને અંતે તો , દહીંના ખાલી ડબ્બા અને પ્લાસ્ટીકના ડબ્બામાં દાળ, શાક, ભાત અને દહીંવડા લઈ જવા માટે ભક્તાણીઓ (!) પડાપડી કરતી જોવા મળી હતી.